ທ່ານ ຣອມນີ ໂຈມຕີ ນະໂຍບາຍຕ່າງປະເທດ ຂອງທ່ານ ໂອບາມາ (ວີດີໂອ)
ທ່ານ ມິຕ ຣອມນີ ຜູ້ສະມັກເລືອກຕັ້ງ ປະທານາທິບໍດີ ຂອງພັກຣີພັບບລີກັນ ກ່າວໂຈມຕີ ນະໂຍບາຍການຕ່າງປະເທດ ຂອງປະທານາທິບໍດີ ບາຣັກ ໂອບາມາ.
ຜູ້ສະມັກປະທານາທິບໍດີຂອງພັກຣີພັບບລີກັນ ທ່ານ Mitt Rom- ney ກ່າວວ່າ ປະທານາທິບໍດີ ບາຣັກ ໂອບາມາ ໄດ້ປະສົບກັບ ຄວາມລົ້ມແຫຼວໃນການຮັບມືກັບບັນຫາທ້າທາຍຕ່າງໆຂອງໂລກ ແລະການນຳໃຊ້ຄວາມເປັນຜູ້ນຳຂອງສະຫະລັດ ດັ່ງນັ້ນ ຈຶ່ງເຮັດ ໃຫ້ສະຫະລັດ ອ່ອນແອລົງ ແລະເຮັດໃຫ້ພວກສັດຕູ ກ້າຫານຕື່ມ ຂຶ້ນ ທ່ານ Mitt Romney ກ່າວວ່າ ນະໂຍບາຍການຕ່າງປະເທດ ຂອງປະທານາທິບໍດີໂອບາມແມ່ນສ້າງດ້ວຍຄວາມຫວັງແທນ ທີ່ຈະແມ່ນດ້ວຍການນຳພາທີ່ເດັດຂາດ ທ່ານ Romney ເວົ້າວ່າ ທ່ານໄດ້ຊີ້ໃຫ້ເຫັນເຖິງການສັງຫານຢູ່ໃນຊີເຣຍແລະການໂຈມຕີທີ່ພາໃຫ້ມີການເສຍຊີວິດ ຕໍ່ສະຖານກົງສຸນສະຫະລັດ ທີ່ເມືອງ Benghazi ປະເທດລີເບຍ ທ່ານ Romney ເວົ້າວ່າ ທ່ານ Romney ໃຫ້ຄຳໝັ້ນສັນຍາວ່າຈະເອົາທ່າທີທີ່ເຂັ້ມແຂງກວ່າເກົ່າຕໍ່ອີຣ່ານຖ້າທ່ານ ຫາກຖືກເລືອກເປັນປະທານາທິບໍດີ ທ່ານ Romney ເວົ້າວ່າ ນອກນັ້ນ ທ່ານ Romney ຍັງໃຫ້ຄຳໝັ້ນສັນຍາວ່າ ຈະຮັກສາຄວາມເຂັ້ມແຂງຂອງແສນ ຍານຸພາບທາງດ້ານທະຫານ ຂອງສະຫະລັດເອົາໄວ້ ແລະປົກປ້ອງບໍ່ໃຫ້ກອງທັບຂອງສະ ຫະລັດ ຖືກຕັດງົບປະມານລົງຢ່າງຫຼວງຫຼາຍ ຊຶ່ງມີໝາຍກຳນົດຈະເລີ້ມໃນປີໜ້ານີ້ ສ່ວນປະທານາທິບໍດີບາຣັກ ໂອບາມາ ມັກຈະກ່າວອ້າງຢູ່ເລື້ອຍໆເຖິງການສັງຫານທ້າວ Osama bin-Laden ການສິ້ນສຸດລົງ ຂອງສົງຄາມໃນອີຣັກ ແລະການໂຄ່ນລົ້ມ ບັນດາ ຈອມຜະເດັດການ ໃນພາກຕາເວັນອອກກາງ ໂດຍປາສຈາກການໃຊ້ກຳລັງພາກພື້ນດິນ ຂອງສະຫະລັດນັ້ນວ່າ ເປັນຄວາມສຳເລັດ ຊຶ່ງທ່ານກ່າວດັ່ງນີ້ ໃນຄຳປາໄສຕໍ່ກອງປະຊຸມ ຫຼວງຂອງພັກເດໂມແຄຣັທໃນເດືອນຜ່ານມາ: ທ່ານໂອບາມາເວົ້າວ່າ ຄຳໂຄສະນາທາງໂທລະພາບອັນນຶ່ງຂອງປະທານາທິບໍດີໂອບາມາໄດ້ສະແດງຄວາມດູໝິ່ນ ຕໍ່ການສະແດງປະຕິກິລິຍາຕອບ ຂອງທ່ານ Mitt Romney ຕໍ່ກິດຈະການໂລກ ໂດຍເວົ້າ ວ່າ: ການຮຽກຮ້ອງຂອງທ່ານ Romney ໃຫ້ເຂົ້າພົວພັນໃນກິດຈະການຂອງໂລກ ແມ່ນໄດ້ຮັບ ການຊົມເຊີຍຈາກນັກວິເຄາະນະໂຍບາຍການຕ່າງປະເທດ ທ່ານ Michael O’Hanlon ທ່ານ O’Hanlon ເວົ້າວ່າ ແຕ່ບໍ່ແມ່ນວ່າ ການຕຳໜິຕິຕຽນ ຂອງທ່ານ Romney ຕໍ່ນະໂຍບາຍຂອງປະທານາທິບໍດີ ໂອບາມານັ້ນ ຖືກຕ້ອງໝົດທຸກຂໍ້ ສຳລັບທ່ານ O’Hanlon ທ່ານ O’Hanlon ເວົ້າວ່າ ຢ່າງນ້ອຍທີ່ສຸດ ທ່ານ Mitt Romney ກໍໄດ້ສະແດງຄວາມຄິດຄວາມເຫັນກ່ຽວກັບນະໂຍ ບາຍການຕ່າງປະເທດແລະບົດບາດຂອງສະຫະລັດຢູ່ໃນເວທີໂລກເຂົ້າໃນການໂຄສະນາ ຫາສຽງ ຊຶ່ງມາຈົນຮອດເວລານີ້ ແມ່ນໄດ້ເພັ່ງເລັງເກືອບທັງໝົດໃສ່ແຕ່ນະໂຍບາຍເສດຖະ ກິດນັ້ນ